
JAVNI RAZPIS

za sofinanciranje (subvencije) zagona inkubiranih  in inovativnih podjetij P2(A,B,C,D) v letu 2008 

1. izvajalec javnega razpisa
Izvajalec javnega razpisa je:

FIRMA: JAVNI SKLAD REPUBLIKE SLOVENIJE ZA PODJETNIŠTVO

SKRAJŠANA FIRMA: SLOVENSKI PODJETNIŠKI SKLAD

SEDEŽ: 2000 MARIBOR, TRUBARJEVA 11. 

Javni razpis je usklajen z Ministrstvom za gospodarstvo s pogodbo št. SPS-08-6064-PF
2. PRAVNA PODLAGA ZA IZVEDBO JAVNEGA RAZPISA

Slovenski podjetniški sklad (v nadaljevanju: Sklad) objavlja javni razpis na podlagi Zakona o podpornem okolju za podjetništvo (Uradni list RS št. 102/07), Zakona o javnih skladih (Uradni list RS, št. 22/00), Ustanovitvenega akta Javnega sklada Republike Slovenije za podjetništvo (Uradni list RS, št. 112/04, 11/07), Poslovnega in finančnega načrta Slovenskega podjetniškega sklada za leto 2008 (sklep Vlade RS številka:  …..), Splošnih pogojev poslovanja Sklada (26.01.2007), Dopolnjenega programa ukrepov za spodbujanje podjetništva in konkurenčnosti za obdobje 2007-2013 (sklep Vlade RS  številka 31001-1/2007/6 z dne 26.4.2007), Uredbe Komisije (ES) št. 1998/2006 z dne 15. december 2006 o uporabi členov 87 in 88 Pogodbe pri pomoči de minimis (Uradni list Evropske unije L 379/5) in priglašene sheme »de minimis« pomoči »Program ukrepov za spodbujanje podjetništva in konkurenčnosti za obdobje 2007 – 2013 - de minimis« (št. priglasitve M002-5715334-2007/I), Proračuna Republike Slovenije za leto 2008 (Uradni list RS, št. 126/2006 in 114/2007), ter Zakona o izvrševanju proračunov Republike Slovenije za leti 2008 in 2009 (Uradni list RS št. 114/2007).
3. PREDMET JAVNEGA RAZPISA

Predmet razpisa so subvencije za podjetja v subjektih inovativnega okolja (tehnološki parki, podjetniški inkubatorji in univerzitetni inkubatorji) (v nadaljevanju: subjekti), ki jih razpisuje Slovenski podjetniški sklad (v nadaljevanju: Sklad) v letu 2008.

Subvencije so namenjene inovativnim podjetjem. To so podjetja, ki razvijajo proizvode, procese in storitve ter se na inovativen način odzivajo na zahteve trgov in se osredotoča na reševanje problemov kupcev.
 Za potrebe tega razpisa so razdeljena v štiri ciljne skupine in sicer:
· Ciljna skupina P2A/08. Predmet razpisa te skupine so subvencije za zagon inovativnih podjetij, ki delujejo v subjektih inovativnega okolja in prvič kandidirajo za sredstva prijavljenega projekta. Do subvencij so upravičena podjetja, ki so vključena v subjekte inovativnega okolja in še niso registrirana več kot 12 mesecev od dneva vložitve vloge, v razvojni fazi pa imajo nov poslovni program. Podjetja imajo možnost pridobitve subvencije še v naslednjih letih po prejemu prve subvencije, v primeru da bodo izpolnila vsa pričakovanja. 

Skupna višina razpisanih subvencij je  610.000 EUR
· Ciljna skupina P2B/07. Predmet razpisa druge skupine je nadaljevanje subvencij za zagon inovativnih podjetij v subjektih inovativnega okolja. To je produkta R1A iz leta 2007. Do njih so upravičena podjetja, ki so od Sklada prejela pozitivno mnenje o upravičenosti kandidature na javnem razpisu P2B/07 v letu 2008 in imajo še nezaključen projekt.
Skupna višina razpisanih subvencij je  610.000 EUR
· Ciljna skupina P2C/06. Predmet razpisa tretje skupine je nadaljevanje subvencij za zagon inovativnih podjetij v subjektih inovativnega okolja. To je produkta P4A iz leta 2006. Do njih so upravičena podjetja, ki so od Sklada prejela pozitivno mnenje o upravičenosti kandidature na javnem razpisu P2C/06 v letu 2008 in imajo še nezaključen projekt.
Skupna višina razpisanih subvencij je  325.000 EUR

· Ciljna skupina P2D/08. Predmet razpisa četrte skupine so subvencije za inkubirana podjetja, ki delujejo v subjektih inovativnega okolja. Do subvencij so upravičena podjetja, ki so vključena v subjekte inovativnega okolja in še niso registrirana več kot 42 mesecev od dneva vložitve vloge in prav tako še niso kandidirala na razpisih za sofinanciranja (subvencije) zagona inovativnih podjetij v letih 2006 in 2007, Slovenskega podjetniškega sklada.

Skupna višina razpisanih subvencij je  610.000 EUR

Subvencije se odobrijo za upravičene stroške projekta, nastale od 1.11.2007 do 31.10.2008, razen za stroške najemnine in ostalih upravičenih stroškov, ki jih izstavljajo subjekti inovativnega okolja in se upoštevajo od 01.01.2008 do 31.10.2008.
4. POGOJI ZA KANDIDIRANJE NA JAVNEM RAZPISU
4.1 Splošni pogoji

Na razpis se lahko prijavijo podjetja, ki so vključena in izvajajo aktivnosti v subjektih inovativnega okolja in še niso registrirana več kot 12 mesecev (pogoj velja za P2A) oz. 42 mesecev (pogoj velja za P2D) do dneva vložitve vloge na javni razpis, v razvojni fazi pa imajo nov poslovni program. Pri ciljnih skupinah P2B in P2C, kjer gre za nadaljevanje razpisa P2A, pa morajo imeti podjetja pridobljeno soglasje Sklada za nadaljnjo kandidaturo. Soglasje mora izkazovati pozitivno mnenje o upravičenosti kandidature na javnem razpisu P2B oz. P2C v letu 2008 in status nezaključenega projekta.

Na razpis se lahko prijavijo MSP (gospodarske družbe, podjetniki posamezniki), ki imajo manj kakor 250 zaposlenih in imajo letni promet, ki ne presega 50 milijonov EUR in/ali letno bilančno vsoto, ki ne presega 43 milijonov EUR.

Med subjekte inovativnega okolja za potrebe tega razpisa se uvrščajo tehnološki parki, podjetniški inkubatorji in univerzitetni inkubatorji, ki bodo vpisani v Evidenco subjektov  inovativnega okolja, ki ga bo vodil JAPTI (Na podlagi drugega odstavka 11. člena Zakona o podpornem okolju za podjetništvo (ZPOP-1) (Uradni list .RS, št. 102/07).

Skupni znesek pomoči na podlagi pravila de minimis:

Skupni znesek pomoči, dodeljen istemu podjetju-upravičencu na podlagi pravila de minimis ne sme presegati 200.000 EUR v obdobju treh let od zadnjega prejema takšne pomoči, ne glede na obliko ali namen pomoči. Omenjeni znesek se zniža na vrednost 100.000 EUR za podjetja, ki delujejo v cestno prometnem sektorju.

V skladu s 3. točko 2. člena Uredbe Komisije (ES) št. 1998/2006 z dne 15. decembra 2006 o uporabi členov 87 in 88 Pogodbe pri pomoči de minimis ni možno združevanje pomoči za posamezen projekt, ki bi preseglo zgornjo mejo pomoči.

Osnovni pogoji za pridobitev de minimis pomoči:
Na javni razpis se lahko prijavijo MSP, definirana po tem javnem razpisu, s sedežem v Republiki Sloveniji, razen tistih, ki opravljajo dejavnost razvrščeno v naslednja področja, oddelke, skupine in razrede po Standardni klasifikaciji dejavnosti 2008 (SKD-2008):
● šifra kategorije A – Kmetijstvo in lov, gozdarstvo, ribištvo
● šifra kategorije B05 – Pridobivanje premoga 

Projekt, s katerim vlagatelj kandidira za subvencijska sredstva, mora izpolnjevati naslednje pogoje:

· za pridobitev subvencije se lahko prijavijo podjetja ki dokažejo, da so vključena v subjekte inovativnega okolja (samo tehnološki parki, podjetniški inkubatorji in univerzitetni inkubatorji) in iz dejavnosti, ki še ne ustvarjajo prihodkov na trgu ali so na začetku poslovanja,
· podjetje mora do 31.10.2008 zaposliti najmanj enega zaposlenega, pogoj velja za P2A (nosilec dejavnosti pri s.p. se za potrebe tega razpisa upošteva kot zaposlena oseba), 
· podjetje mora imeti zaprto finančno konstrukcijo in zagotovljeno likvidnost za naslednje obdobje, ki je opredeljena v poslovnem načrtu,

· podjetje mora imeti zagotovljeno poslovanje z dobičkom po uvedbi novega poslovnega programa v poslovni proces,
· Sklad preveri vlogo, dokazila in skladnost stroškov razvoja novega projekta z navedbami iz predstavitvenega in poslovnega načrta,
· Sklad preverja pri podjetjih izpolnjevanje poslovnega načrta,
· razvoj tehnologije mora potekati v podjetju v vseh fazah, od ideje in raziskav do uporabe v poslovnem procesu in mora biti rezultat razvoja v podjetju.

· nakup oz. prenos dejavnosti od drugega podjetja ni dovoljena.
· rezultat razvoja novega projekta mora biti izdelan prototip ali tehnološka mapa,  z  realno  napovedjo  trženja  programa  (pisma  o  nameri  oziroma  pogodbe  s strateškimi  partnerji,  investitorji  in  dobavitelji,  izdelane  morajo biti prodajne poti in poslovni načrt).
Pri dodeljevanju pomoči je potrebno upoštevati še merilo nujnosti (brez pomoči države ne bi bilo mogoče realizirati investicije). Vloga, ki ne izpolnjuje merila nujnosti, se zavrže.
Do pomoči Sklada niso upravičena podjetja: 

Do pomoči Sklada po pravilu de minimis niso upravičena podjetja, katerim bi bila pomoč neposredno povezana z izvozno dejavnostjo podjetja in pomoč pogojena s prednostjo rabe domačega blaga pred rabo uvoženega. 

Prav tako do pomoči Sklada niso upravičena podjetja:

·   ki so v preteklem obdobju 3 let, od datuma objave razpisa, že dobila državno pomoč in niso izpolnila obveznosti do Sklada,

·   ki izvajajo program prestrukturiranja,

·   ki so v težavah,

·   ki nimajo poravnanih davčnih obveznosti do RS,

·   ki so v postopku prisilne poravnave, stečaja ali likvidacije.
·   podjetja, katerih soustanovitelj ali ustanovitelj je subjekt inovativnega okolja (tehnološki park, podjetniški inkubator ali univerzitetni inkubator). 
Podjetje je v težavah: 

·    v primeru kapitalskih družb; kadar tekoča izguba skupaj s prenesenimi izgubami preteklih let, doseže polovico osnovnega kapitala in je tekoča izguba v zadnjih dvanajstih mesecih dosegla višino četrtine osnovnega kapitala, 

·    v primeru osebnih družb, kadar tekoča izguba skupaj s prenesenimi izgubami preteklih let, doseže polovico kapitala, ki je prikazan v računovodski evidenci in je tekoča izguba  v zadnjih dvanajstih mesecih, dosegla višino četrtine kapitala, ki je prikazan v računovodski evidenci.

4.2.  Pogoji za dodelitev subvencije

Nepovratna sredstva se odobrijo za upravičene stroške projekta nastale med 1.11.2007 in 31.10.2008.
Prav tako mora podjetje izkazovati ekonomsko in pravno lastništvo predmeta investicije. Financiranje oziroma zapiranje finančne konstrukcije investicije z leasingom ni dovoljeno. 

Višina sofinanciranja:

· sredstva se razdeljujejo preko javnih razpisov,

· maksimalna višina subvencije je 25.000 EUR na podjetje,
· podjetje pošlje zahtevek za izplačilo subvencije najkasneje do 05.11.2008.

Upravičenec za potrjeni projekt ne sme pridobiti nikakršnih drugih javnih sredstev. V primeru ugotovitve dvojnega financiranja potrjenega projekta iz različnih javnih virov, Sklad prekine izplačevanje sredstev in/ali odstopi od pogodbe ter zahteva vrnitev vseh že izplačanih sredstev v realni vrednosti vključno z zakonitimi zamudnimi obrestmi od dneva nakazila do dneva vračila. Takšnemu podjetju in odgovornim v podjetju se tudi lahko onemogoči sodelovanje na javnih razpisih Sklada za obdobje 5 let. 

Projekt mora izpolnjevati naslednje pogoje: 
·  predmet investicije je dovoljeno kupiti od tretjih oseb po tržnih pogojih; 

·  realizirati investicijo v RS;

·  predmet investicije je dovoljeno kupiti le od tretjih oseb po tržnih pogojih; tretja oseba ne sme biti povezana s podjetjem – upravičencem.

Sklad bo posameznemu podjetju sofinanciral največ en projekt. 
5. Merila za ocenjevanje 
Vse popolne vloge, ki bodo izpolnjevale pogoje za kandidiranje in bodo skladne z nameni javnega razpisa,  bo ocenila komisija za dodelitev sredstev na osnovi naslednjih meril: 

A.Kvantitativna merila

	Zap.
št.
	Naziv skupine
	Maksimalno število točk

	1.
	Realno zaposleni do 31.10.2008 
	25

	2.
	Razvoj tehnologije v podjetju 
	25

	3.
	Inovativnost
	25

	4.
	Tržna naravnanost
	25


Vloga, ki je prejela 50 ali več točk od 100 možnih, po kvantitativnih merilih preide v kvalitativno analizo. V primeru, da je projekt prejel manj kot 50 točk, takoj pridobi negativno mnenje in ne more pridobiti neposredne subvencije.
B. Kvalitativna analiza

	Zap.
št.
	Naziv skupine
	DA/NE oz. SMER

	1.
	Ekonomska upravičenost projekta glede na situacijo na trgu
	

	2.
	Ocena realnosti časovne izvedbe projekta v treh letih
	

	3.
	Ocena uspešnega zaključka projekta glede na vložena in razpoložljiva finančna sredstva
	

	4.
	Ugotovitve po poslovnem načrtu podjetja (samostojna priloga)
	

	MNENJE
	POZITIVNO
	NEGATIVNO


Na podlagi kvalitativne ocene vloga pridobi pozitivno oziroma negativno mnenje. V primeru, da je projekt prejel negativno mnenje, ne more pridobiti neposredne subvencije.

Komisija za dodelitev sredstev pripravi predlog prejemnikov sredstev za vse popolne in ustrezne vloge in ga poda Upravi Sklada za sprejetje odločitve oziroma sklepa o odobritvi oziroma sklepa o ne odobritvi subvencije. Na podlagi sklepa o odobritvi sredstev prejme podjetje pomoč Sklada skladno z zaprošenimi sredstvi in s točko 4.2. Pogoji za dodelitev nepovratnih sredstev ter točko 7. Upravičeni stroški začetne investicije tega razpisa.
V kolikor se bo po končanem ocenjevanju izkazalo, da skupna vrednost pričakovanega sofinanciranja projektov, ki so dosegli prag števila točk presega razpoložljiva sredstva, bodo sredstva razdeljena glede na višino doseženih točk - prednost pri dodelitvi bodo imeli projekti z višjim številom točk.  

V primeru enakega števila točk imajo prednost podjetja, ki so pridobila več točk pri merilu inovativnost, nato realno zaposleni do 31.10.2008, nato razvoj tehnologije v podjetju. 

Za ciljni skupini P2B/07 in P2C/06 

Podjetja iz skupin P2B/07 in P2C/06 se ponovno ne točkujejo po kvantitavnih in kvalitativnih merilih. Zadostuje mnenje Sklada o realizaciji ciljev in izpolnjevanju pogojev za nadaljnjo kandidaturo za leto 2008 (status mnenja o realizaciji investicije: pozitivno; stanje projekta: nezaključen projekt).
6. Višina sredstev, ki so na razpolago za javni razpis
Okvirna višina nepovratnih sredstev v letu 2008 po tem razpisu znaša  2.155.000  EUR.

7. Upravičeni stroški projekta

Upravičeni stroški so stroški:

· stroški ustanovitve podjetja (za ciljno skupino P2A)  (priprave  zapisov  o  sklenitvi  družbene  pogodbe,  stroški overitve  podpisov,  stroški  vpisa  v  sodni  register,  stroški  izdelave  predlogov  za  vpis  v različne registre, stroški objav v Ur. listu RS,…),
· stroški izdelave poslovnega načrta (za novi poslovni program, vendar največ 1.500 EUR,
· plače zaposlenih v podjetju, ki delajo na razvoju maks. priznani strošek plače je bruto 1.400 EUR na mesec na zaposlenega, ki dela na razvoju. Upravičeni strošek so le plačilne liste podjetja, Sklad ne upošteva druge oblike izplačil (avtorske pogodbe, honorarje, idr). Samostojni podjetniki, kot nosilci dejavnosti niso upravičeni do povračila stroškov plač in prispevkov, (samostojni podjetniki, kot nosilci dejavnosti niso upravičeni do povračila stroškov plač, saj si ne izplačujejo plače),
· stroški promocije,

· stroški najema opreme za realizacijo novega poslovnega programa,
· stroški najema poslovnih prostorov. Za kritje stroškov najemnine lahko podjetje pridobi maks. 6 EUR/m2 (za podjetja v podjetniških inkubatorjih in tehnoloških parkih) in maks. 4 EUR/m2 (za podjetja v univerzitetnih inkubatorjih).
· stroški testiranja in dodatnega usposabljanja za realizacijo novega poslovnega programa,

· stroški patentnih in ostalih zaščit,
· materialne investicije v povezavi z novim poslovnim programom,

· nematerialne investicije v povezavi z novim poslovnim programom (nematerialne investicije zajemajo pridobivanje posebnih certifikatov in standardov, zaščito lastnih oziroma  nakup patentov, nakup licenc, know-howa ali nepatentiranega tehničnega znanja).

Med upravičene stroške ne spadajo izdatki za nakup cestno prevoznih sredstev.
8. obdobje v katerem  morajo biti porabljena odobrena sredstva

Nepovratna sredstva se odobrijo za upravičene stroške investicije nastale med 1.11.2007 in 31.10.2008. Stroški najemnine in ostalih upravičenih stroškov za račune, ki jih izstavljajo subjekti se upoštevajo od 1.1.2008 do 31.10.2008.
Upravičenec mora poslati zahtevek za sofinanciranje najkasneje do 05.11.2008. Pri zahtevku je potrebno predložiti:

· končno poročilo z opisom izvedbe projekta,
· seznam računov za upravičene stroške investicije,

· vse izvode originalnih računov za celotno vrednost investicije, ki se glasijo na upravičenca, 

· potrdila-dokazila o plačilu računov z razvidnim sklicem pri nakazilu oziroma izjavo dobavitelja opreme o plačilu celotnega računa,

· potrdilo, da je podjetje fizično prisotno v subjekti inovativnega okolja,

· dokazilo o realizaciji dodatnih zaposlitev – izpis števila zaposlenih izdan s strani Zavoda za zdravstveno zavarovanje Slovenije, fotokopije obrazcev prijav delavcev v zavarovanje (M-1/M-2 ali M-2).

9.  razmerje med EU sredstvi IN SLOVENSKIMI SREDSTVI 

Sredstva bremenijo proračunsko postavko:

· 6064
- Inovacijsko okolje in razvoj gospodarstva.
Sredstva prispeva Republika Slovenija v 100% deležu.

10.   Delež prispevka eu v celotnih javnih izdatkih

· 100% sredstva SLO proračuna
11.   roki za predložitev vlog

Rok za prijavo je odprt od objave razpisa do vključno 20.04.2008. 
Rok za predložitev vlog je: 20.04.2008.
Merilo za pravočasno prispelo vlogo je poštni žig odtisnjen na ovojnici, ki za obravnavo ne sme biti starejši od datuma roka. V primeru neposredne predložitve vloge pa datum vpisan na potrdilu Sklada o prejemu pošiljke.

Sredstva na razpisu lahko ostanejo nerazporejena v kolikor ne zadoščajo za pokrivanje celotnega planiranega sofinanciranja opredeljenega v finančni konstrukciji vloge, ki bi bila naslednja upravičena do sofinanciranja.
Vloge, ki ne bodo prispele pravočasno se kot prepozne zavržejo.
12.   datumi odpiranj vlog

Odpiranje se bo izvedlo v roku treh delovnih dni od navedenega roka za predložitev vlog.
Odpiranje vlog ni javno.

13.   obveščanje o izboru

Komisija za dodelitev sredstev bo obravnavala vse popolne in ustrezne vloge. Uprava Sklada bo o njih s sklepom odločila najkasneje v 60 dneh od roka za predložitev vlog. 

Služba državnih pomoči Sklada bo, najkasneje v roku 15 dni od odločitve Uprave Sklada, dostavila vlagateljem sklep o odobritvi ali neodobritvi sofinanciranja. Hkrati bo upravičence pozvala k podpisu pogodbe o sofinanciranju.
Če se upravičenec v roku 8 delovnih dni od prejema poziva nanj ne odzove, se šteje, da je umaknil vlogo za pridobitev sredstev.

Rezultati razpisa so informacije javnega značaja in bodo objavljeni na spletnih straneh Sklada. Zoper sklep o odobritvi oziroma neodobritvi sofinanciranja je možno sprožiti upravni spor na Upravno sodišče Republike Slovenije.
14.   razpoložljivost razpisne dokumentacije in dodatne informacije

Razpisna dokumentacija vsebuje: navodila, besedilo javnega razpisa, merila za ocenjevanje projektov s točkovnikom, vzorec prijavnega lista za sofinanciranje, vzorec pogodbe o sofinanciranju, zahtevek za sofinanciranje z obrazci.

Razpisna dokumentacija je dosegljiva v pisni obliki na sedežu Slovenskega podjetniškega sklada, Trubarjeva 11, Maribor, v pisarni št. 1, pri svetovalcu 2 ali svetovalcu 3 za državne pomoči in rizične naložbe, vsak delovni dan, med 9. in 14. uro in na spletni strani www.podjetniskisklad.si.

Vse ostale informacije dobite na telefonskih številkah: (02) 234 12 52 Marjana Šipek, (02) 234 12 53 Simon Böhm  in (02) 234 12 64 mag. Boštjan Vidovič ali na e-pošti bostjan.vidovic@podjetniskisklad.si.

15.   vsebina vloge

1. Prijavni list za sofinanciranje (spletni obrazec, ki ga najdete na naslovu www.podjetniskisklad.si/index.php?id=226 obvezno izpolnite in posredujte v tiskani in elektronski obliki, skladno z navodili spletnega obrazca. Spletni obrazec omogoča elektronsko pošiljanje in tiskanje prijavnega lista. Tiskani prijavni list potrdite s podpisom in štampiljko ter ga predložite v vlogi. Pred tiskanjem spletnega obrazca je potrebno le tega potrditi!). 
2. Poslovni načrt. 
3. Seznam upravičenih stroškov (obrazec 3) s priloženimi predračuni, ponudbami in obrazložitvijo izbora opreme in ponudnika opreme. V obrazec morajo biti zaporedno vpisani in oštevilčeni vsi predračuni in ponudbe z neto vrednostmi (brez DDV) in kumulativnim seštevkom. Obrazec 3 je v prilogi spletnega obrazca Prijavni list za sofinanciranje. Najdete ga na naslovu www.podjetniskisklad.si/index.php?id=226. Priložene listine so osnova za ocenjevanje in končno izvedbo investicije. 
4. Izpis števila vseh zaposlenih izdan s strani Zavoda za zdravstveno zavarovanje Slovenije ali navedbo števila zaposlenih s priloženimi fotokopijami obrazcev prijav delavcev v zavarovanje (M-1/M-2 ali M-2). 
5. Dokazilo subjekta inovativnega okolja, da je podjetje vključeno in izvaja aktivnosti v tej instituciji.
Vsebina vloge mora biti urejena po zaporedju od št. 1 do št. 5 in predložena v pisni obliki. Posredovana elektronska oblika prijavnega lista in natisnjena oblika spletnega obrazca prijavnega lista morata biti enaki. V primeru razlik med oddano natisnjeno obliko in elektronsko obliko se bo upoštevala natisnjena oblika prijavnega lista.

Sklad lahko od vlagatelja zahteva tudi dodatno dokumentacijo.

Če vloga ne bo popolna, bo vlagatelj pisno pozvan k dopolnitvi vloge. Če vloga v predvidenem roku (največ 5 dni) ne bo dopolnjena oziroma spremenjena, se kot nepopolna zavrže.
Vloga, ki ne izpolnjuje pogojev iz razpisne dokumentacije, se kot neustrezna zavrne.
Vsi podatki iz vloge so javni, razen tisti, ki jih vlagatelj posebej označi kot poslovno skrivnost. Kot poslovno skrivnost lahko vlagatelj označi posamezen podatek oziroma del vloge. Poslovna skrivnost se ne more nanašati na celotno vlogo in na podatke potrebne za oceno vloge po merilih javnega razpisa.

16.   ODDAJA vlog

Vlogo v pisni obliki vloži vlagatelj po pošti ali neposredno na sedež Slovenskega podjetniškega sklada.
Vlogo za sofinanciranje pošljite na naslov:

Slovenski podjetniški sklad, 

Trubarjeva 11,

2000 Maribor,


· za P2A/08: »NE ODPIRAJ – VLOGA ZA SOFINANCIRANJE PODJETIJ V SUBJEKTIH INOVATIVNEGA OKOLJA – P2A/08«.
· za P2B/07:  »NE ODPIRAJ – VLOGA ZA SOFINANCIRANJE PODJETIJ V SUBJEKTIH INOVATIVNEGA OKOLJA – P2B/07«.
· za P2C/06:  »NE ODPIRAJ – VLOGA ZA SOFINANCIRANJE PODJETIJ V SUBJEKTIH INOVATIVNEGA OKOLJA – P2C/06«.
· za P2D/08:  »NE ODPIRAJ – VLOGA ZA SOFINANCIRANJE ZA INKUBIRANA PODJETJA V SUBJEKTIH INOVATIVNEGA OKOLJA – P2D/07«.
Neposredna predložitev vlog na sedežu Sklada (Trubarjeva 11, Maribor) je možna vsak delovni dan v pisarni št. 05 - poslovni sekretariat med 9 in 15 uro.

